Η Παναγιά της θάλασσας

Η Παναγιά της θάλασσας είναι το πρώτο μυθιστόρημα του ισπανού δικηγόρου και συγγραφέα Ιλδεφόνσο Φαλκόνες. Αρχικά γράφτηκε στην ισπανική γλώσσα κατά τη διάρκεια τεσσάρων συνεχόμενων ετών και εκδόθηκε το 2006. Διηγείται τη ζωή του 14ου αιώνα στη Βαρκελώνη, η ιστορία έχει ως ενωτικό κρίκο την κατασκευή της εκκλησίας της Παναγίας της θάλασσας .

 Ο συγγραφέας καθυστέρησε 4 χρόνια για να γράψει το μυθιστόρημα, επειδή έγραφε μια ώρα τα πρωινά, πριν πάει στη δουλειά του και όταν επέστρεφε τα βράδια. Το βιβλίο έγινε γρήγορα μεγάλη εκδοτική επιτυχία. Βγήκε προς πώληση στις 3 Μαρτίου του 2006 και ήδη στις 23 Απριλίου του ίδιου χρόνου, Παγκόσμια Ημέρα Βιβλίου και εορτής του Σαν Χόρχε, προς έκπληξη όλων, μετατράπηκε στο έργο με τις περισσότερες πωλήσεις, τόσο στην ισπανική όσο και στην καταλανική γλώσσα. Τον Δεκέμβριο του ίδιου χρόνου ο εκδοτικός οίκος Γριχάλμπο ανακοίνωσε ότι το έργο έφτασε το ένα εκατομμύριο στις πωλήσεις του μόνο στην Ισπανία. Το μυθιστόρημα, μεταφρασμένο σε τουλάχιστον 15 γλώσσες, βραβεύτηκε επίσης με διάφορα βραβεία, ανάμεσα σε αυτά το βραβείο Euskadi de Plata 2006 για το καλύτερο μυθιστόρημα στην ισπανική γλώσσα, το βραβείο Qué Leer για το καλύτερο βιβλίο στην ισπανική γλώσσα του έτους 2006, το βραβείο Fundación José Manuel Lara για το μυθιστόρημα με τις περισσότερες πωλήσεις το 2006 και το περίβλεπτο ιταλικό βραβείο Giovanni Boccacio 2007 για τον καλύτερο ξένο συγγραφέα. 14ος αιώνας, Βαρκελώνη. Υπό τη βασιλεία της Αραγονέζικης Κορώνας, η Θιουδάδ Κοντάλ διανύει περίοδο μεγάλης ακμής και οι κάτοικοι του φτωχικού οικισμού ψαράδων της Ριμπέρα αποφασίζουν να χτίσουν, με τα χρήματα μερικών και την προσπάθεια κάποιων άλλων, τον μεγαλύτερο ναό που έγινε ποτέ και να τον αφιερώσουν στην Παναγία: την Παναγιά της θάλασσας. Κατά τη διάρκεια της κατασκευής του κτηρίου, ο Αρνάου Εστανιόλ μεγαλώνει και ταυτόχρονα ανακαλύπτει τη Βαρκελώνη. Παρόλο που ο πραγματικός πρωταγωνιστής της ιστορίας είναι ο Αρνάου, δε θα τον γνωρίζαμε χωρίς τον πατέρα του, τον Μπερνάτ Εστανιόλ, έναν εύπορο υποτελή της γης, που εξαναγκάστηκε να αφήσει την περιουσία του και τη ζωή του, μαζί με τον σχεδόν νεογέννητο γιο του, εξαιτίας της φοβερής εκμετάλλευσης ενός φεουδάρχη (η εκμετάλλευση ξεκίνησε όταν, σύμφωνα με τα δικαιώματα που είχαν εκείνη την εποχή αυτοί οι άρχοντες, κοιμήθηκε με τη νιόπαντρη γυναίκα τού Μπερνάτ και από τότε σχεδόν την τρέλανε). Ο Αρνάου θα δουλέψει ως οδηγός αλόγων, φορτοεκφορτωτής πλοίων, στρατιώτης και αργυραμοιβός, ενώ κάνει μια ζωή εξοντωτική αλλά πάντα υπό την προστασία του Καθεδρικού του, της Παναγιάς της θάλασσας. Η ζωή του, με μια πολύπλοκη ιστορία αγάπης, θα περάσει από τη φτώχεια τού φυγάδα στον πλούτο του αριστοκράτη. Όμως όλα αυτά δε θα συμβούν χωρίς να προκαλέσει τον φθόνο των εχθρών του που θα υφάνουν μια συνωμοσία για να τον στείλουν στην Ιερά Εξέταση. Αρνάου Εστανιόλ. Πρωταγωνιστής, γιος του Μπερνάτ Εστανιόλ. Μπερνάτ Εστανιόλ. Πατέρας του Αρνάου. Τζουάν Εστανιόλ, Υιοθετημένος γιος του Μπερνάτ. Πατέρας Αλμπέρτ. Παπάς του Καθεδρικού. Φρανσέσκα Εστέβε. Μητέρα του Αρνάου, πρωτύτερα αγοραία γυναίκα. Αλέδις Σεγούρα. Πρώτη αγάπη του Αρνάου, πρωτύτερα πεταλουδίτσα της νύχτας. Μαρία . Πρώτη σύζυγος του Αρνάου. Γκράου Πουτς. Θείος του Αρνάου. Γκιαμόνα Εστανιόλ. Θεία του Αρνάου, σύζυγος του Γκράου Πουτς. Γκιαμόν, Μαργαρίδα, Ζοσέπ και Τζενίς Πουτς. Ξαδέρφια του Αρνάου. Χασντάι Κρέσκας. Εβραίος, φίλος του Αρνάου. Σαχάτ/ Γκιγέμ. Σκλάβος του Αρνάου, μουσουλμάνος. Μαρ Εστανιόλ. Ψυχοκόρη του Αρνάου. Ελιονόρ. Δεύτερη σύζυγος του Αρνάου. Ψυχοκόρη του Βασιλιά. Νικολάου Εϊμερίκ. Ιεροεξεταστής. Επίσημος ιστότοπος Visita virtual por los diferentes escenarios del libro La catedral del mar en aNobii